CELEX: 62008TN0113
Language: fi
Date: 2008-02-29 00:00:00
Title: Asia T-113/08: Kanne 29.2.2008 — Espanja v. komissio

26.4.2008   
            
            
               FI
            
            
               Euroopan unionin virallinen lehti
            
            
               C 107/40
            
         Kanne 29.2.2008 — Espanja v. komissio
   (Asia T-113/08)
   (2008/C 107/68)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan yhteisöjen komissio
   Vaatimukset
   
               —
            
            
               EMOTR:n tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 20.12.2007 tehty komission päätös 2008/68/EY on kumottava siltä osin kuin se on tämän kanteen kohteena
            
         
               —
            
            
               vastaajana oleva toimielin on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä yhteisörahoituksen ulkopuolelle jätettiin tietyt oikaisut, joihin tämän kanteen osalta kuuluvat ne oikaisut, jotka koskevat oliiviöljyn tuotannolle markkinointivuosina 1998/1999, 1999/2000 ja 2000/2001 maksettuja yhteensä 183 965 185,54 euron suuruisia tukia ja lisäksi oikaisut, jotka koskevat peltokasvien viljelyalalle suorina maksuina annettavia tukia, joita on haettu vuosina 2003 ja 2004 ja joiden yhteismäärä on 16 591 528,35 euroa.
   Tässä kanteessa on konkreettisesti kyse rahoitusoikaisusta, joka tehtiin oliiviöljyn tuotannolle myönnettyyn tukeen sitä osuutta lukuun ottamatta, joka koskee markkinointivuotta 1999/2000 Andalusiassa, ja oikaisusta, joka tehtiin peltokasvien viljelyalalle vuosina 2003 ja 2004 haettuihin tukiin.
   Vaatimustensa tueksi kantaja esittää seuraavat perustelut:
   
               —
            
            
               Tuki oliiviöljyn tuotannolle:
               
                           —
                        
                        
                           asetuksen N:o 1663/95 (1) 8 artiklan rikkominen, koska rahoitusoikaisu ei perustu havaintoihin, jotka komissio on tehnyt tutkimuksen johdosta suoritetussa tarkastuksessa, vaan muiden tutkimusten vastaavanlaisten havaintojen yleistämiseen
                        
                     
                           —
                        
                        
                           asetuksen N:o 729/70 (2) 2 ja 3 artiklan sekä asetuksen N:o 1258/1999 (3) 2 artiklan rikkominen, koska riidanalaisessa päätöksessä sovelletaan kyseisiä säännöksiä tilanteeseen, josta nyt ei ole kyse, kun otetaan huomioon se, että ne teoreettiset sääntöjenvastaisuudet, joihin komissio on vedonnut tehdyn rahoitusoikaisun perustelemiseksi, eivät ole riittäviä
                        
                     
                           —
                        
                        
                           asetuksen N:o 1258/1999 7 artiklan 4 kohdassa säädettyä 24 kuukauden määräaikaa ennen tarkastusten tuloksia koskevaa kirjallista tiedonantoa ei ole noudatettu.
                        
                     
         
               —
            
            
               Tuki peltokasvien viljelyalalle:
               
                           —
                        
                        
                           asetuksen N:o 1663/95 8 artiklan 1 kohdassa säädetyn menettelyn rikkominen, koska asiakirjassa, jolla jäsenvaltiolle ilmoitettiin tarkastuksen tuloksista, ei esitetty perusteluita, joiden nojalla rahoitusoikaisu tehtiin, ja toissijaisesti asetuksen N:o 1258/1999 7 artiklan 4 kohdassa säädetyn 24 kuukauden määräajan noudattamatta jättäminen
                        
                     
                           —
                        
                        
                           asetuksen N:o 1258/1999 2 artiklan rikkominen, koska riidanalaisessa päätöksessä sovelletaan kyseistä säännöstä tilanteeseen, josta nyt ei ole kyse, kun otetaan huomioon, että komission toteamat sääntöjenvastaisuudet eivät ole riittäviä
                        
                     
                           —
                        
                        
                           edellä mainitun asetuksen 2 artiklan rikkominen sekä sen rikkominen, mitä Rahoituksellisten seuraamusten määrittäminen EMOTR:n tukiosaston tilien tarkastamista ja hyväksymistä koskevaa päätöstä valmisteltaessa -nimisessä asiakirjassa on määrätty
                        
                     
         
      (1)  Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7.7.1995 annettu komission asetus (EY) N:o 1663/95 (EYVL L 158, 8.7.1995, s. 6).
   
      (2)  Yhteisen maatalouspolitiikan rahoituksesta 21.4.1970 annettu neuvoston asetus (ETY) N:o 729/70 (EYVL L 94, 28.4.1970, s. 13).
   
      (3)  Yhteisen maatalouspolitiikan rahoituksesta 17.5.1999 annettu neuvoston asetus (EY) N:o 1258/1999 (EYVL L 160, 26.6.1999, s. 103).